Lav et referat af nedenstående tekst:

Tekst:
Efter mere end 50 års fravær er den blåfinnede tun begyndt at vende tilbage til danske farvande. De seneste par år er der observeret større stimer af tun i både Skagerrak og Kattegat. Danmark kan med forskning være med til at sikre bestanden af tun i fremtiden, og derfor er det vigtigt at få tun mærket med sendere. Det arbejde begyndte for første gang nogensinde for fire år siden, og i dag fik det royal deltagelse. Kronprins Frederik deltager nemlig sammen med fiskeriminister Rasmus Prehn og et hold forskere og omkring 100 frivillige lystfiskere i mærkning af tun. - Nu skal vi sikre, at vi bevarer tunbestanden ved at indsamle så meget viden om dens færden som overhovedet muligt. Og jeg er glad for, at H.K.H. Kronprinsen afsætter tid til at være med i dag, siger fiskeriminister Rasmus Prehn. Tunene er siden 2017 blevet tagget med sendere, der skal give mere viden om tunens færden. Tun er et rovdyr Den blåfinnede tun er en af verdens mest værdifulde fiskearter, og netop af den grund har den været på kanten af udryddelse globalt som følge af årtiers overfiskeri. Bestandene har dog nu fået det bedre, hvilket kan være en af grundene til, at man nu ser de store tun i Danmark. - Sidste gang den var her, passede vi ikke godt nok på den. Nu har vi en enestående chance for at rette op på tidligere tiders fejl. Sådan lød det fra generalsekretær i WWF Verdensnaturfonden Bo Øksnebjerg, da man for første gang for fire år siden satte gang i mærkningen af tun. Tagging af eksperter I Danmark er det ikke tilladt at fiske blåfinnet tun, men tagging-projektet har fået dispensation. Tunene bliver fanget af sportsfiskere med erfaring i big-game-fiskemetoder for at sikre, at fiskene behandles så nænsomt som muligt. Taggingen bliver foretaget af eksperter, som er uddannet i netop at tagge netop tun. Projektet foregår i samarbejde med Sveriges lantbruksuniversitet (SLU) og er støttet af Den Internationale Kommission for Bevarelse af Tunfiskebestanden i Atlanterhavet (ICCAT).

Referat:
Kronprinsen tog mandag morgen sammen med blandt andre forskere for at mærke tun i Skagerrak.